Adomiškių tvenkinys
56°2′37″ š. pl. 23°30′52″ r. ilg.﻿ / ﻿56.04361°š. pl. 23.51444°r. ilg.﻿ / 56.04361; 23.51444 Adomiškių tvenkinys – tvenkinys Lietuvoje, Šiaulių rajone, 4 km į pietryčius nuo Meškuičių. Sudarytas užtvenkus Ringožio upelį (Kulpės intakas, Mūšos upės baseinas) 0,08 km nuo jo žiočių. Tvenkinio ilgis iš pietų į šiaurę – 0,34 km, plotis – iki 0,08 km. Altitudė 86,7 m. Krantai žemi, rytinis krantas apaugęs medžiais ir krūmais. Vakarinėje pakrantėje auga sodas, pietrytinėje pakrantėje stūkso miškelis, aplink kitus krantus plyti dirbami laukai. Į vakarus nuo tvenkinio yra Adomiškių kaimas, į rytus, už miškelio – Bagdongirio kaimas, į pietus už 2 km – Naisių gyvenvietė.